b'\n_START_ARTICLE_\nVelika nagrada Penya Rhina 1934\n_START_SECTION_\nPred dirko\n_START_PARAGRAPH_\nNem\xc5\xa1ki mo\xc5\xa1tvi Mercedes-Benz in Auto Union nista nastopila na dirki, za Scuderio Ferrari pa so dirkali Marcel Lehoux, Louis Chiron in Achille Varzi. Ameri\xc5\xa1ki dirka\xc4\x8d Peter de Paolo, ki je zmagal na dirki Indianapolis 500 1925, je podpisal za mo\xc5\xa1tvo Ecurie Braillard za celotno sezono. Toda na prostem treningu se je huje po\xc5\xa1kodoval v nesre\xc4\x8di, ko se je umikal skupini otrok na stezi.\n_START_SECTION_\nDirka\n_START_PARAGRAPH_\nNa \xc5\xa1tartu je povedel Tazio Nuvolari, sledili so mu Chiron, Varzi, Lehoux in Benoit Falchetto. Nuvolari, ki je \xc5\xa1e vedno dirkal z nogo v mavcu in se je boril z velikimi bole\xc4\x8dinami, je moral spustiti naprej vse dirka\xc4\x8de Ferrarija, kasneje pa je odstopil zaradi okvare motorja. To ni bil dober dan za Maserati, sa je tudi Hugh Hamilton odstopil \xc5\xbee v zgodnjem delu dirke. V desetnajstem krogu sta vodilna dirka\xc4\x8da, Chiron in Varzi, zamenjala polo\xc5\xbeaja. Dirka\xc4\x8di Ferrarija so zadr\xc5\xbeali prva tri mesta do konca in dosegli trojno zmago, ob tem pa so vsi ostali dirka\xc4\x8di zaostali za tri kroge in ve\xc4\x8d.\n_START_SECTION_\nPo dirki\n_START_PARAGRAPH_\nPeter de Paolo je v nesre\xc4\x8di utrpel po\xc5\xa1kodbi lobanje in roke. Po enajstih dnevih v komi je okreval, toda njegove dirka\xc5\xa1ke kariere je bilo konec.'